## Rješenje kojim se Zvonimiru Mariću oduzima odobrenje za rad investicijskog savjetnika

### NN 40/2011 (6.4.2011.), Rješenje kojim se Zvonimiru Mariću oduzima odobrenje za rad investicijskog savjetnika

HRVATSKA AGENCIJA ZA NADZOR FINANCIJSKIH USLUGA

958

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) te članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti u predmetu oduzimanja odobrenja Zvonimiru Mariću iz Zagreba, Kneza Lj. Posavskog 25, za rad investicijskog savjetnika, na sjednici održanoj 31. ožujka 2011. godine donijela je

RJEŠENJE

1. Zvonimiru Mariću iz Zagreba, Kneza Lj. Posavskog 25, oduzima se odobrenje za rad investicijskog savjetnika.

2. Podaci iz ovog rješenja upisuju se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 67.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, 22. listopada 2010., sukladno odredbi članka sukladno odredbi članka 40. stavak 1. i 3. Zakona o općem upravnom postupku (»Narodne novine« br. 47/09) i članka 541. Zakona o tržištu kapitala, upravni postupak nadzora u predmetu oduzimanja odobrenja za rad investicijskom savjetniku Zvonimiru Mariću iz Zagreba, Kneza Lj. Posavskog 25.

Nakon izvršenog uvida u predmete Agencije klasa: UP/I-450-08/06-08/26 i klasa: UP/I-451-04/10-02/21, utvrđeno je sljedeće:

Rješenjem Agencije, klasa: UP/I-450-08/06-08/26, dana 14. prosinca 2006., Zvonimiru Mariću iz Zagreba, Kneza Lj. Posavskog 25, zaposleniku investicijskog društva KD upravljanje imovinom d.o.o., sa sjedištem u Zagrebu, Radnička cesta 39 (dalje: Društvo), izdana je na neodređeno vrijeme dozvola za obavljanje poslova investicijskog savjetnika.

Dalje, u predmetu klasa: UP/I-451-04/10-02/21, rješenjem Agencije od 28. listopada 2010., utvrđeno je da Društvu prestaje važiti odobrenje za rad.

Zaključkom Agencije od 28. listopada 2010., Zvonimiru Mariću određen je rok od 3 (tri) mjeseca od dana zaprimanja predmetnog zaključka da Agenciji dostavi dokaz o obavljanju poslova investicijskog savjetnika sukladno članku 24. stavak 2. Zakona o tržištu kapitala.

Zvonimir Marić u ostavljenom roku niti naknadno nije dostavio Agenciji dokaz o obavljanju poslova investicijskog savjetnika sukladno članku 24. stavak 2. Zakona o tržištu kapitala.

Sukladno odredbi članka 24. stavak 2. Zakona o tržištu kapitala, investicijski savjetnik je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1., 2., 4. i 5. Zakona, odnosno zaposlenik društva za upravljanje otvorenim investicijskim fondovima s javnom ponudom koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 4. i 5. Zakona o tržištu kapitala.

U provedenom postupku utvrđeno je da Zvonimir Marić više ne obavlja poslove investicijskog savjetnika, sukladno odredbi članka 24. stavak 2. Zakona o tržištu kapitala, slijedom čega više ne ispunjava uvjete na temelju kojih mu je izdano odobrenje za rad investicijskog savjetnika, pa je sukladno odredbi članka 27. stavak 1. točka 4. Zakona o tržištu kapitala, odlučeno kao u točki 1. izreke ovog rješenja.

Na temelju odredbe članka 24. stavak 9. Zakona o tržištu kapitala, Agencija vodi Registar investicijskih savjetnika, slijedom čega je odlučeno kao u točki 2. izreke rješenja.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/10-08/36
Urbroj: 326-111-11-3
Zagreb, 31. ožujka 2011.

Predsjednik Uprave
Ante Samodol, v. r.

Rješenje, NN 40/2011-958